Návrh na zrušenie niektorých úloh z uznesení vlády SR 
uložených predsedovi Úradu pre verejné obstarávanie

Rok 2001

Uznesenie vlády SR:  0213	zo: 7. 3. 2001	Úloha: C.4.	
Názov uznesenia:	k návrhu opatrení, ktorými sa stanoví rámec pre činnosť poradných a koordinačných orgánov vlády v súlade s dokumentom Audit	
Predkladateľ:	podpredseda vlády I. Mikloš	
Ukladá sa:	ministrom
predsedom ostatných ústredných orgánov štátnej správy SR	
Termín:	pri expertných poradných orgánoch existujúcich ku dňu prijatia tohto uznesenia  do 30. júna 2001
pri expertných poradných orgánoch zriadených po prijatí tohto uznesenia priebežne	
Text úlohy:	zapracovať do zakladajúcich dokumentov expertných poradných orgánov princíp, podľa ktorého, ak je expertný poradný orgán zriadený na dobu neurčitú a ak po ukončení funkčného obdobia predchádzajúceho ministra alebo predsedu ostatného ústredného orgánu štátnej správy nový minister alebo predseda ostatného ústredného orgánu štátnej správy nepotvrdí do jedného mesiaca existenciu expertného poradného orgánu, tento automaticky zaniká	
Odôvodnenie na zrušenie:	Úrad pre verejné obstarávanie nemal v minulosti a nemá ani v súčasnosti žiadne expertné poradné orgány, z tohto dôvodu je plnenie úlohy bezpredmetné.	

Rok 2002

Uznesenie vlády SR:  0318	z: 27. 3. 2002	Úloha: B.3.	
Názov uznesenia:	k správe z kontroly efektívnosti prenájmu nehnuteľností a/alebo ich častí, ktoré sú v správe ústredných orgánov štátnej správy a organizácií v ich pôsobnosti, podnikateľským subjektom (RO a PO u ÚOŠS)	
Predkladateľ:	vedúci Úradu vlády SR	
Ukladá sa:	ministrom
predsedom ostatných ústredných orgánov štátnej správy SR
vedúcemu Úradu vlády SR	
Termín:	do 20. 6. 2002 (za 1. štvrťrok 2002) a vždy štvrťročne do 20 dní po ukončení štvrťroka v nasledujúcom období	
Text úlohy:	zabezpečiť vypracovanie informácií o nájomných zmluvách uzavretých ústrednými orgánmi štátnej správy, ako aj rozpočtovými a príspevkovými organizáciami v pôsobnosti ústredných orgánov štátnej správy podľa štruktúry uvedenej v prílohe č. 7 predloženej správy	
Odôvodnenie na zrušenie:	Úrad pre verejné obstarávanie nie je vlastníkom žiadnej nehnuteľnosti. Úrad nemá uzatvorené žiadne nájomné zmluvy s ústrednými orgánmi štátnej správy, ako ani s rozpočtovými a príspevkovými organizáciami v pôsobnosti ústredných orgánov štátnej správy. Z tohto dôvodu je plnenie úlohy bezpredmetné.	

Uznesenie vlády SR:  0318	z: 27. 3. 2002	Úloha: B.4.	
Názov uznesenia:	k správe z kontroly efektívnosti prenájmu nehnuteľností a/alebo ich častí, ktoré sú v správe ústredných orgánov štátnej správy a organizácií v ich pôsobnosti, podnikateľským subjektom (RO a PO u ÚOŠS)	
Predkladateľ:	vedúci Úradu vlády SR	
Ukladá sa:	ministrom
predsedom ostatných ústredných orgánov štátnej správy SR
vedúcemu Úradu vlády SR	
Termín:	do 30. 6. 2002 (za 1.štvrťrok 2002) a vždy štvrťročne do 31 dní po ukončení štvrťroka v nasledujúcom období	
Text úlohy:	zabezpečiť zverejňovanie informácií o uzavretých nájomných zmluvách ústredných orgánov štátnej správy, ako aj rozpočtových organizácií a príspevkových organizácií v ich pôsobnosti na internetovej stránke ústredného orgánu štátnej správy a internetovej stránke rozpočtových organizácií alebo príspevkových organizácií v ich pôsobnosti	
Odôvodnenie na zrušenie:	Úrad pre verejné obstarávanie nie je vlastníkom žiadnej nehnuteľnosti. Úrad nemá uzatvorené žiadne nájomné zmluvy s ústrednými orgánmi štátnej správy, ako ani s rozpočtovými a príspevkovými organizáciami v pôsobnosti ústredných orgánov štátnej správy. Úradu nevyplynula povinnosť zverejňovať informácie o uzatvorených nájomných zmluvách na svojej internetovej stránke.	

Rok 2005

Uznesenie vlády SR:  0790	z: 12. 10. 2005	Úloha: C.9.	
Názov uznesenia:	k návrhu rozpočtu verejnej správy na roky 2006 až 2008	
Predkladateľ:	podpredseda vlády a minister financií	
Ukladá sa:	ministrom
predsedom ostatných ústredných orgánov štátnej správy SR
správcom ďalších rozpočtových kapitol	
Termín:	v termínoch uvedených v prílohe č. 7 tohto uznesenia	
Text úlohy:	zabezpečiť začínanie obstarávania stavieb financovaných z kapitálových výdavkov štátneho rozpočtu a aktualizáciu údajov Registra investícií Ministerstva financií SR podľa postupu uvedeného v prílohe č. 7 tohto uznesenia	
Odôvodnenie na zrušenie:	Ako správca kapitoly Úrad pre verejné obstarávanie nie je  vlastníkom žiadnej investičnej akcie a nie je potrebné vykonať aktualizáciu údajov Registra investícií Ministerstva financií SR podľa prílohy č. 7 uvedeného uznesenia. Plnenie úlohy je bezpredmetné.	

Uznesenie vlády SR:  1046	z: 21. 12. 2005	Úloha: B.2.	
Názov uznesenia:	k návrhu postupnosti (Roadmap) implementácie Akčného plánu pre environmentálne technológie (ETAP) v SR	
Predkladateľ:	minister životného prostredia	
Ukladá sa:	ministrovi životného prostredia 
podpredsedovi vlády a ministrovi hospodárstva 
ministrovi školstva 
ministrovi pôdohospodárstva 
predsedovi Úradu pre verejné obstarávanie	
Termín:	priebežne	
Text úlohy:	v rámci svojich rezortov vytvárať podmienky pre plnenie opatrení obsiahnutých v návrhu postupnosti (Roadmap) implementácie Akčného plánu pre environmentálne technológie (ETAP) v SR	
Odôvodnenie na zrušenie:	Úloha bola aktualizovaná uznesením č. 0019/2008. Úrad pre verejné obstarávanie vypracoval návrh nariadenia vlády SR o podpore ekologicky a energeticky úsporných motorových vozidiel. Legislatívna rada vlády SR odporučila jeho úpravu formou zákona, ktorý vláda SR na svojom rokovaní dňa 2. marca 2011 schválila. Úloha je splnená.
Ministerstvo životného prostredia Slovenskej republiky odporúča zrušiť úlohu pre všetkých, ktorým bola uložená na základe listu Ministra životného prostredia Slovenskej republiky č. 33449/2011 zo dňa 03.06.2011 doručeného na Úrad pre verejné obstarávanie v rámci medzirezortného pripomienkového konania.	

Rok 2006

Uznesenie vlády SR:  0411	z: 10. 5. 2006 	Úloha: B.1.	
Názov uznesenia:	k návrhu zásad vykonávania letov lietadiel v policajných službách	
Predkladateľ:	minister vnútra	
Ukladá sa:	členom vlády
predsedom ostatných ústredných orgánov štátnej správy SR	
Termín:	bez stanovenia termínu	
Text úlohy:	riadiť sa pri využívaní letov lietadiel v policajných službách schválenými zásadami	
Odôvodnenie na zrušenie:	Úrad pre verejné obstarávanie nevyužíva pri plnení svojich úloh lietadlá v policajných službách. Plnenie tejto úlohy je bezpredmetné.	

Uznesenie vlády SR:  0520	zo: 7. 6. 2006	Úloha: B.9.	
Názov uznesenia:	k zefektívneniu verejného obstarávania zavedením systému centralizovaného verejného obstarávania	
Predkladateľ:	predseda Úradu pre verejné obstarávanie	
Ukladá sa:	predsedovi Úradu pre verejné obstarávanie
centrálnej obstarávacej organizácii	
Termín:	do troch mesiacov po uplynutí jedného roka vykonávania činnosti centrálnej obstarávacej organizácie	
Text úlohy:	vyhodnotiť výsledky centrálneho verejného obstarávania vybraných komodít uvedených v bode 2.1 materiálu a pripraviť návrh na jeho širšie uplatnenie	
Odôvodnenie na zrušenie:	Vzhľadom na minimálny počet subjektov, ktoré sa zapojili do centrálnych verejných obstarávaní u navrhovaných komodít, nie je reálne vyhodnotiť výsledky centrálneho verejného obstarávania, najmä jeho prínosy. Z toho dôvodu Úrad pre verejné obstarávanie nenavrhol  širšie uplatnenie centrálneho verejného obstarávania.	

Rok 2007

Uznesenie vlády SR:  0421	z: 9. 5. 2007	Úloha: C.2.	
Názov uznesenia:	k správe o personálnom zastúpení Slovenskej republiky v inštitúciách Európskej únie v roku 2006	
Predkladateľ:	podpredseda vlády pre vedomostnú spoločnosť, európske záležitosti, ľudské práva a menšiny a minister zahraničných vecí	
Ukladá sa:	ministrom
predsedom ostatných ústredných orgánov štátnej správy SR	
Termín:	priebežne	
Text úlohy:	vytvárať podmienky pre prípravu slovenských národných expertov a stážistov na vyslanie do inštitúcií Európskej únie	
Odôvodnenie na zrušenie:	Úloha má len odporúčajúci charakter, nie je potrebné ju vyhodnocovať. 	

Uznesenie vlády SR:  0499	zo: 6. 6. 2007	Úloha: C.2.	
Názov uznesenia:	k návrhu postupu pri implementácii systému reakcie NATO na krízy (NCRS) v podmienkach Slovenskej republiky	
Predkladateľ:	minister obrany	
Ukladá sa:	ministrom
predsedom ostatných ústredných orgánov štátnej správy SR
vedúcim ďalších štátnych orgánov zúčastnených na krízovom manažmente	
Termín:	do 3 mesiacov od vymenovania medzirezortnej pracovnej skupiny	
Text úlohy:	zabezpečiť prostredníctvom medzirezortnej pracovnej skupiny vypracovanie zoznamu ustanovujúceho zodpovednosť a  súčinnosť za realizáciu kódových signálov krízových opatrení NATO	
Odôvodnenie na zrušenie:	Úrad pre verejné obstarávanie nie je garantom žiadneho katalógového listu v zmysle predmetného uznesenia vlády  SR.	

Uznesenie vlády SR:  0704	z: 15. 8. 2007	Úloha: B.4.	
Názov uznesenia:	k návrhu urýchlenia postupu výstavby vybranej nadradenej cestnej dopravnej infraštruktúry na Slovensku	
Predkladateľ:	minister dopravy, pôšt a telekomunikácií	
Ukladá sa:	predsedom ostatných ústredných orgánov štátnej správy SR	
Termín:	podľa prílohy č. 3 predloženého materiálu	
Text úlohy:	prijať v riadených úradoch opatrenia, ktoré v súlade s návrhom postupu v príprave projektu PPP zabezpečia bezproblémový priebeh realizácie priority vlády uvedenej v bode A.1 tohto uznesenia	
Odôvodnenie na zrušenie:	V sledovanom období nebolo potrebné zo strany Úradu pre verejné obstarávanie prijať žiadne opatrenia na zabezpečenie realizácie priorít vlády uvedených v predmetnom uznesení.	

Uznesenie vlády SR:  0786	z: 19. 9. 2007	Úloha: C.2.	
Názov uznesenia:	k návrhu implementácie schémy technickej pomoci pre verejno-súkromné partnerstvá (PPP)	
Predkladateľ:	minister financií	
Ukladá sa:	ministrom
predsedom ostatných ústredných orgánov štátnej správy SR	
Termín:	priebežne	
Text úlohy:	predkladať na rokovanie vlády pred začatím verejného obstarávania návrh projektu verejno-súkromného partnerstva so zohľadnením výsledkov štúdie realizovateľnosti, so stanoviskom Ministerstva financií SR k tomuto projektu, ak v projekte súkromný partner zabezpečuje zhotovenie a prevádzku diela a ako protihodnotu poskytuje služby spojené s týmto dielom za platby od jeho používateľov alebo od verejného partnera, pričom zmluva sa uzatvára najmenej na 3 roky, a v ktorom súkromný partner nesie niektoré ekonomické riziká spojené s jej realizáciou, ktoré obvykle nesie verejný obstarávateľ, ak celkové investičné náklady projektu verejno-súkromného partnerstva prevyšujú sumu 100 mil. Sk	
Odôvodnenie na zrušenie:	Úrad pre verejné obstarávanie prostredníctvom odboru elektronického verejného obstarávania, informačných technológií, vestníka a zoznamov nerealizoval žiadny projekt verejno-súkromného partnerstva a z tohto dôvodu nepredložil na rokovanie vlády žiadny návrh takéhoto projektu.	

Rok 2008

Uznesenie vlády SR:  0028	zo: 16. 1. 2008	Úloha: B.1.	
Názov uznesenia:	k návrhu plánu práce Bezpečnostnej rady SR na rok 2008	
Predkladateľ:	predseda vlády – predseda Bezpečnostnej rady SR	
Ukladá sa:	predsedovi vlády
podpredsedovi vlády a ministrovi vnútra 
ministrovi hospodárstva
ministrovi zahraničných vecí
ministrovi obrany 
ministrovi dopravy, pôšt a telekomunikácií 
ministrovi zdravotníctva
predsedom ostatných ústredných orgánov štátnej správy SR	
Termín:	podľa stanovených termínov jednotlivých úloh	
Text úlohy:	realizovať vo svojej pôsobnosti úlohy vyplývajúce z plánu práce Bezpečnostnej rady SR na rok 2008	
Odôvodnenie na zrušenie:	Neaktuálna úloha. Povinnosť realizovať úlohy vyplývajúce z uznesenia vlády SR č. 0028 zo 16. januára 2008 bola Úradu pre verejné obstarávanie uložená iba pre rok 2008.	

Uznesenie vlády SR:  0080	zo: 6. 2. 2008	Úloha: B.1.	
Názov uznesenia:	k návrhu základných metodických a implementačných dokumentov súvisiacich s riadením schémy technickej pomoci pre verejno-súkromné partnerstvá (PPP)	
Predkladateľ:	minister financií	
Ukladá sa:	ministrom
predsedom ostatných ústredných orgánov štátnej správy SR	
Termín:	kontrolný termín: 31. december 2008 a každoročne k 31. decembru	
Text úlohy:	prizývať zástupcu Ministerstva financií SR na zasadnutia riadiaceho výboru projektu verejno-súkromného partnerstva, v ktorom súkromný partner zabezpečuje zhotovenie a prevádzku diela a ako protihodnotu poskytuje služby spojené s týmto dielom za platby od jeho používateľov alebo od verejného partnera, pričom zmluva sa uzatvára najmenej na 3 roky, a v ktorom súkromný partner nesie niektoré ekonomické riziká spojené s jej realizáciou, ktoré obvykle nesie verejný obstarávateľ, ak celkové investičné náklady projektu prevyšujú sumu 100 mil. Sk	
Odôvodnenie na zrušenie:	Súvisí s úlohou z uznesenia vlády SR č. 0786/2007 C.2., ktorú Úrad pre verejné obstarávanie navrhuje zrušiť. Úrad nerealizoval žiadny projekt verejno-súkromného partnerstva, plnenie úlohy je z tohto dôvodu bezpredmetné.	

Uznesenie vlády SR:  0476	z: 9. 7. 2008	Úloha: B.1.	
Názov uznesenia:	k správe o bezpečnosti Slovenskej republiky za rok 2007 	
Predkladateľ:	predseda vlády 	
Ukladá sa:	členom vlády  
predsedom ostatných ústredných orgánov štátnej správy SR	
Termín:	priebežne	
Text úlohy:	v rámci svojej pôsobnosti realizovať opatrenia na zachovanie bezpečnosti Slovenskej republiky vyplývajúce zo správy o bezpečnosti Slovenskej republiky za rok 2007	
Odôvodnenie na zrušenie:	V zmysle uznesenia vlády SR č. 0476 z 9. júla 2008 Úrad pre verejné obstarávanie nie je zodpovedný za plnenie žiadnych opatrení. Úloha je bezpredmetná.	

Uznesenie vlády SR:  0488	z: 9. 7. 2008	Úloha: E.1.	
Názov uznesenia:	k návrhu na zriadenie Rady vlády SR pre seniorov a k návrhu na transformáciu Rady vlády SR pre problematiku občanov so zdravotným postihnutím na Radu vlády SR pre osoby so zdravotným postihnutím	
Predkladateľ:	ministerka práce, sociálnych vecí a rodiny	
Ukladá sa:	prezidentovi Slovenskej humanitnej rady
predsedom samosprávnych krajov
generálnemu riaditeľovi Sociálnej poisťovne 
prezidentovi Združení zdravotných poisťovní Slovenskej republiky
riaditeľovi Inštitútu pre výskum práce a rodiny
výkonnému riaditeľovi Slovenského národného strediska pre ľudské práva
prezidentovi Slovenskej katolíckej charity 
riaditeľovi Evanjelickej diakonie 
predsedovi  Slovenského paralympijského výboru
generálnemu sekretárovi Slovenského Červeného kríža
generálnemu riaditeľovi Slovenskej televízie 
generálnemu riaditeľovi Slovenského rozhlasu 
predsedovi Národnej rady občanov so zdravotným postihnutím v Slovenskej republike
prezidentovi Asociácie organizácií zdravotne postihnutých občanov Slovenskej republiky
prezidentovi Konfederácie odborových zväzov SR
predsedovi COOP PRODUKT Slovensko
prezidentovi Republikovej únie zamestnávateľov 
predsedovi Združenia miest a obcí Slovenska 
prezidentovi Únie miest Slovenska 
predsedovi Slovenského deaflympijského výboru
predsedovi Úradu pre verejné obstarávanie
predsedovi výboru Slovenskej únie podporovaného zamestnávania	
Termín:	bez stanovenia termínu	
Text úlohy:	spolupracovať pri plnení úloh Rady vlády SR pre seniorov	
Odôvodnenie na zrušenie:	Úloha má len odporúčajúci charakter, nie je potrebné ju vyhodnocovať. Úrad pre verejné obstarávanie nebol oslovený na spoluprácu.
Ministerstvo financií Slovenskej republiky odporúča zrušiť uznesenie ako celok na základe listu podpredsedu vlády a ministra financií Slovenskej republiky č. MF/16964/2011-112 zo dňa 31. mája 2011 doručeného na Úrad pre verejné obstarávanie v rámci medzirezortného pripomienkového konania.	

Rok 2009

Uznesenie vlády SR:  0692	z: 30. 9. 2009	Úloha: C.7.	
Názov uznesenia:	k návrhu rozpočtu verejnej správy na roky 2010 až 2012	
Predkladateľ:	minister financií	
Ukladá sa:	ministrom
predsedom ostatných ústredných orgánov štátnej správy SR
správcom ďalších kapitol štátneho rozpočtu	
Termín:	v termínoch uvedených v prílohe č. 6 tohto uznesenia	
Text úlohy:	zabezpečiť začínanie obstarávania stavieb financovaných z kapitálových výdavkov štátneho rozpočtu a aktualizáciu údajov Registra investícií Ministerstva financií SR podľa postupu uvedeného v prílohe č. 6 tohto uznesenia	
Odôvodnenie na zrušenie:	Neaktuálna úloha. Realizácia a plnenie úlohy bolo v roku 2010.	

Uznesenie vlády SR:  0742	z: 21. 10. 2009	Úloha: B.3. 	
Názov uznesenia:	k stratégii informatizácie spoločnosti na roky 2009 - 2013	
Predkladateľ:	minister financií a splnomocnenec vlády SR pre informačnú spoločnosť	
Ukladá sa:	ministrom 
vedúcemu Úradu vlády SR 
predsedom ostatných ústredných orgánov štátnej správy SR 	
Termín:	bez stanovenia termínu	
Text úlohy:	poskytovať súčinnosť pri vypracovaní správy o pokroku v oblasti informatizácie spoločnosti za rok 2009	
Odôvodnenie na zrušenie:	Neaktuálna úloha. Realizácia a plnenie bolo v roku 2009. Úrad pre verejné obstarávanie poskytoval súčinnosť v oblasti informatizácie spoločnosti za rok 2009 aktivitami pri vypracovaní štúdie realizovateľnosti, „Koncepcie rozvoja informačných systémov“, ktorú  mal úrad povinnosť vypracovať ako povinná osoba. Ďalšou aktivitou úradu v tejto oblasti bolo predloženie Žiadosti o nenávratný finančný príspevok (Žiadosť o NFP) na  Národný projekt „Elektronické služby verejného obstarávania“ pre prioritnú os 1 Elektronizácia verejnej správy a rozvoj elektronických služieb, opatrenie 1.1 Elektronizácia verejnej správy a rozvoj elektronických služieb na centrálnej úrovni v rámci Operačného programu Informatizácia spoločnosti na základe zverejnenej výzvy na predkladanie Žiadosti o NFP.
Úlohu navrhujeme zrušiť z dôvodu, že súčinnosť pri plnení úloh vyplýva priamo zo zákona č. 575/2001 Z.z. o organizácii činnosti vlády a organizácii ústrednej štátnej správy v znení neskorších predpisov.
Úlohu žiada zrušiť aj Ministerstvo dopravy, výstavby a regionálneho rozvoja Slovenskej republiky na základe listu 1. podpredsedu vlády a ministra dopravy, výstavby a regionálneho rozvoja Slovenskej republiky č. 1580/2011/OVPA/z.27732/M zo dňa 26. 05. 2011 doručeného na Úrad pre verejné obstarávanie v rámci medzirezortného pripomienkového konania, ako aj Ministerstvo zdravotníctva Slovenskej republiky a Ministerstvo školstva, vedy a výskumu Slovenskej republiky na základe ich vznesených požiadaviek v rámci medzirezortného pripomienkového konania.